

**H O T Ă R Â R E**

**pentru modificarea Hotărârii Consiliului Județean Cluj nr. 222/2019**

**privind aprobarea Organigramei şi Statului de funcţii pentru Direcția Județeană de Evidență a Persoanelor Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 133 din 13.07.2023 pentru modificarea Hotărârii Consiliului Județean Cluj nr. 222/2019 privind aprobarea Organigramei şi Statului de funcţii pentru Direcția Județeană de Evidență a Persoanelor Cluj, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 27431/2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 27511/2023 şi de Avizul cu nr. 27431 din 24.07.2023 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Direcției Județene de Evidență a Persoanelor Cluj nr. 5446/05.07.2023 înregistrată la registratura Consiliului Județean Cluj cu nr. 27431/05.07.2023 reprezentând Nota de fundamentare pentru modificarea Hotărârii Consiliului Judeţean Cluj nr. 222 din 29.11.2019;
* Avizul Direcției Generale pentru Evidența Persoanelor nr. 3497833/2023, înregistrată la registratura Consiliului Județean Cluj cu nr. 28163/2023;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 - 156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) și alin. (2) lit. c) și ale art. 191 alin. (1) lit. a) și alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 alin. (1), ale art. 6 și ale art. 9 alin. (3) din Ordonanța Guvernului privind înfiinţarea, organizarea şi funcţionarea serviciilor publice comunitare de evidenţă a persoanelor nr. 84/2001, cu modificările și completările ulterioare;
* art. 3 din Metodologia privind criteriile de dimensionare a numărului de funcții din aparatul serviciilor publice comunitare de evidență a persoanelor, constituirea patrimoniului și managementul resurselor umane, financiare și material, aprobată prin Hotărârea Guvernului nr. 2.104/2004, cu modificările și completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităților publice;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea Clasificării ocupaţiilor din România – nivel de ocupaţie (şase caractere), cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 222/2019 privind aprobarea Organigramei şi Statului de funcţii pentru Direcția Județeană de Evidență a Persoanelor Cluj se modifică după cum urmează:

**1.** Anexa nr. 2 „Statul de Funcţii al Direcției Județene de Evidență a Persoanelor Cluj" se modifică și se înlocuieşte cu **anexa** care face parte integrantă din prezenta hotărâre.

**Art. II.** Prezenta hotărâre se comunică Direcției Generale Buget-Finanțe, Resurse Umane; Direcției Juridice și Direcției Județene de Evidență a Persoanelor Cluj, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 134 din 31 iulie 2023**

*Prezenta hotărâre a fost adoptată cu 30 de voturi “pentru”, iar trei membri ai Consiliului județean nu au votat, fiind astfel respectate prevederile legale privind majoritatea de voturi necesară.*